Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Niin sen pitäisi ollakin. Vieraani sanoo Jumalan näyttäneen hänelle, -
että maapallon ylle on lähetetty enemmän enkeleitä -
kuin koskaan aiemmin historiassa. Tiedättekö miksi?
Koska tulemme kohta näkemään maailmanhistorian suurimman -
Jumalan Hengen liikehdinnän. Vieraani on valmistautunut tähän -
viimeiset 10 vuotta Pyhän Hengen ohjauksessa ja tutkinut -
jokaisen enkeleistä kertovan jakeen.
Hän haluaa auttaa teitä mobilisoimaan omat enkelinne.
Oletteko kiinnostuneita siitä?
Voisin puhua tohtori Tim Sheetsin kanssa niin monista asioista.
Kuulin, mitä Tim ja hänen veljensä Dutch tekivät nuorina.
Heidän isänsä oli mukana suuressa paranemisherätyksessä.
Se oli veljeksille normaalia, -
ja he jopa siivosivat syöpäkasvaimia lattialta.
Kyllä. Olimme 11―12-vuotiaita, ja isä pani meidät töihin.
Keskiviikko- ja sunnuntai-iltaisin oli paranemisen iltoja.
Ihmiset kokoontuivat rukousjonoihin. Siellä oli syövästä -
tai muista sisäelinten ongelmista kärsiviä ihmisiä.
Meidän tehtävämme oli siivota syöpäkasvaimet lattialta.
Lisäksi paikalle tuotiin ambulanssilla ihmisiä sairaaloista ja hoivakodeista.
Tehtävämme oli avata ovet ja työntää ihmisiä kohti alttareita.
Niinpä näimme suuria ihmeitä. ―Nyt elämme erilaista aikaa.
Tämä sukupolvi ei näe ihmeitä.
Nuoret tulevat hulluiksi koulussa oppimiensa asioiden kanssa, -
vaikka haluaisin heidän tulevan hulluiksi ihmeistä!
Pyhä Henki antoi minulle sanan vuoden ensimmäisenä päivänä.
"Tulet näkemään yhä enemmän halvaantuneiden paranemisia.
Se tulee olemaan merkki siitä, että seurakuntaruumiin halvaustila -
tulee paranemaan. Seurakunta paranee halvauksestaan!"
Ja siitä on merkkinä se, että sen halvaantuneet jäsenet paranevat -
kaikkialla maailmassa tänään, kun he katsovat tätä ohjelmaa.
Jos haluat evankelioida, odota, että joku nousee pyörätuolista.
Silloin saat ihmisten huomion. Uuden sukupolven pitää nähdä -
Jumalan voima, samoin minun sukupolveni ja aivan kaikkien!
On aika antaa Hengen aktivoida se.
Tartu siihen uskosi kautta ja sano: "Tämä on minulle. Aktivoin uskoni, -
ja halvaus saa lähteä Jeesuksen nimessä. Nousen pyörätuolista -
ja teen asioita, joita en ennen voinut tehdä." Tällaista kuulin lapsena.
"Tee jotain, mihin et ennen pystynyt!" Oral Roberts sanoi joka kerta: -
"Tee jotain, mihin et ennen pystynyt!" Uskon, että tuhannet katsojat -
voivat tehdä heille uusia asioita, jos he aktivoivat tämän lupauksen.
En tiedä, mitä tämä on, mutta näen teidät siellä kotona.
Sanon teille: Hypätkää ylös tuolistanne, niin kuin Tim sanoi.
Hypätkää seisomaan ja aktivoikaa se, mitä Jumala on tehnyt teille nyt.
Minun on pakko viedä sinut takaisin vuoteen 2003.
Pyhä Henki tuli luoksesi, ja elämäsi muuttui. Mitä tapahtui?
Rukoilin, että Herra antaisi minulle tehtävän. "Minne olen menossa?"
"Mitä minun pitäisi tehdä?" Rukoilin apostolisten verkostojen puolesta, -
ja Herra kysyi: "Entäpä minun enkeliverkostoni?"
En tiedä miksi, mutta en ollut koskaan ajatellut koko asiaa.
En ollut ajatellut, että enkelit verkostoituisivat, mutta tajusin, -
ettei Jumala luonut enkeleitä vain kokeillakseen, pystyisikö siihen, -
vaan enkeleillä on tarkoitus. Jumala puhui tuosta tarkoituksesta.
Miksi Hän aktivoi enkeleitä uudestaan ja miksi minun pitää tutkia enkeleitä -
sillä tavalla kuin Hän pyysi? Sitten Pyhä Henki sanoi, -
että Hän aikoi aloittaa uuden kampanjan Jeesuksen puolesta, -
ja se tulisi olemaan samankaltainen kuin Apostolien tekojen luvussa 2.
Tällä kertaa Hän vain lähettäisi paljon suuremman enkeliarmeijan.
En tiedä, puhuiko Hän ääneen, -
mutta ainakin ääni tuntui kovalta.
Pari päivää myöhemmin olin taas rukoilemassa, ja Hän sanoi, -
että seurakunnan parhaat päivät eivät ole sen menneisyydessä, -
ne ovat nyt ja tulevaisuudessa.
Sanon teille, että suuri Jumalan liikehdintä on alkamassa.
Jos Pyhä Henki vuodattaa yllemme suuremman voitelun -
kuin Apostolien teoissa ja lähettää enemmän enkeleitä, -
miksemme näe suurta sadonkorjuuta?
Avain suureen sadonkorjuuseen on, että alamme jälleen nähdä ihmeitä.
Niin saamme ihmisten huomion.
Uskon, että aidon evankelistan pitää toki julistaa evankeliumia, -
mutta hänen pitää myös näyttää se käytännössä.
Siksi meidän pitää nähdä, että ihmiset nousevat pyörätuoleista.
Enkeli puhui minulle ensi kertaa pari vuotta sitten.
Se on yksi enkelien tehtävistä.
Enkelithän ovat sanansaattajia, joten mikseivät he kertoisi sanomia?
Raamatussa kerrotaan usein, että Herran enkeli välitti sanoman.
Olin yksin toimistossani lauantaina valmistelemassa aamun saarnaa.
Tunnelma huoneessa muuttui.
Jumalan läsnäolo tuli ylleni. Laskin kynäni pöydälle ja kysyin: -
"Mitä nyt, Herra?" Aloin rukoilla, mutta en kuullut mitään.
Siirryin toimistostani kirkkosalin parvelle -
ja rukoilin edelleen. Kun olin siellä, Herran enkeli tuli luokseni ja sanoi, -
että seuraavana aamuna minun piti julistaa: -
Jumalan parantava voima laskeutuu seurakuntaan kuin sade.
Pidetään tässä kohtaa tauko, -
sillä se, mitä hänellä on kerrottavana, on aivan ihmeellistä.
Uskon, että kun hän puhuu siitä, tuo sama sade lankeaa yllesi.
Yliluonnollista! jatkuu pian.
Monet ohjelman katsojat ovat kokeneet ihmeitä ja paranemisia.
Mieheni ei ollut puhunut kielillä. Ajattelin, että opetuksesta olisi apua.
Kysyin mieheltäni, voisimmeko katsoa DVD:n illallisella. Hän suostui.
14-vuotias poikamme oli ollut epäkunnioittava ja närkästynyt.
Hän teki läksyjä huoneessaan, kun katsoimme DVD:tä.
Mieheni ja minä aloimme puhua kielillä. Kun poikamme kuuli sen, -
se oli hänestä tyhmää, mutta kun nauroin, hän halusi saman lahjan.
Hän pyysi käytöstään anteeksi. Hänkin katsoo nyt DVD:tä.
Siunattu olkoon Jumalan nimi!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Yliluonnollista! jatkuu.
No niin. Emme malta enää odottaa. Kerro sateesta.
Herran enkeli käski minun julistaa, että seuraavana aamuna -
Jumalan parantava voima laskeutuisi seurakunnan ylle kuin sade.
Ylistyksen jälkeen nousin ylös kuin aikoisin aloittaa saarnan ja sanoin: -
Herran enkeli ilmestyi minulle eilen ja käski minun julistaa, -
että Jumalan parantava voima tulee laskeutumaan tänään kuin sade.
Kun olin sanonut sen, sadat ihmiset kaatuivat maahan Jumalan voimasta.
Ihmisiä parani kaikkialla, -
mutta ihmeellisin ihme tapahtui nuorelle miehelle.
Hänen perheensä toi hänet aina pyörätuolissa eturiviin.
Hän oli seurakuntamme nuoria ja oli pelannut kanssani koripalloa.
Hän oli urheilullinen kaveri, -
mutta joutui leikkaukseen, jossa hänen selkärankansa vaurioitui.
Hän oli halvaantunut vyötäröstä alaspäin. Hän tuli joka viikko, -
ja laskimme kätemme hänen ylleen ja voitelimme hänet öljyllä, -
mutta hän ei vain parantunut.
Tuona päivänä, kun Jumalan parantava voima laskeutui kuin sade, -
osoitin häntä ja sanoin: "Tänään on se päivä. Nouse ja kävele!"
Hän alkoi täristä. Sanoin: "Nouse ylös!"
Hän teki sen. Hän nousi seisomaan. Kun hän nousi ylös, -
tein sellaisia piruetteja, etten tiennyt kykeneväni siihen.
Kaikki hyppivät ilosta. Tunsimme hänet. Hän oli yksi meistä, -
ja olimme olleet pahoillamme hänen puolestaan. Nyt hän seisoi -
ja otti pari askelta jäykästi kuin muumio.
Hän ei ollut ennen pystynyt siihen. Otettuaan kolmannen askeleen -
hän säntäsi juoksuun ja juoksi koko kirkkosalin läpi.
Ja hän hyppäsi erään apulaispastorimme syliin.
Hän oli täysin parantunut.
Minulla on kuvia hänestä pitelemässä pyörätuolia päänsä päällä -
ja kirje häntä hoitaneelta intialaiselta lääkäriltä.
Lääkäri ei sanonut Jumalan parantaneen miestä, -
mutta piti paranemista lääketieteellisesti mahdottomana.
Pidän tästä! ―Mikään ei ole Jumalalle mahdotonta!
Sanoit minulle äsken mainoskatkon aikana, -
että viime aikoina kokouksissasi on tapahtunut jotain erikoista.
Tunnelma on muuttumassa.
Esirukous alkaa vaikuttaa, ja rukousliikkeet aktivoituvat uudestaan.
Palaset loksahtavat paikoilleen. Kaikki menneet rukousliikkeet -
ja Pyhän Hengen vuodatukset on pidetty tallessa tätä aikaa varten.
Ne kaikki aktivoidaan yhdessä.
Tämä on upeaa aikaa olla elossa! Ihmiset huokailevat huonoja uutisia, -
mutta meidän pitäisi kertoa hyvää sanomaa. Tämä on sitä!
Pyhä Henki tuli luoksesi ja kertoi, mikä on tehtäväsi lopun aikoina.
Olin Indianapoliksessa hengellisen sodankäynnin seminaarin takia.
Olin motellihuoneessani, koska en ollut saarnavuorossa.
Istuin huoneeni lattialla ja rukoilin.
Jumalan läsnäolo tuli huoneeseen todella voimakkaana, -
ja näin ensi kertaa kirkkaan olennon. En osaa kuvailla enkeliä muuten.
Hän oli todella pitkä ja tuntui koostuvan valosta.
Se oli minulle niin pyhä hetki, etten puhunut siitä kellekään vuosiin.
Herran enkeli sanoi jotain, jonka tiedän nyt olevan osa tehtävääni.
Sinut tullaan julistamaan Herran Jeesuksen Kristuksen apostoliksi.
Apostoli on henkilö, joka on lähetetty tekemään ihmeitä ja merkkejä.
Mitä enkeli sanoi kutsustasi? Mitä sinut on lähetetty tekemään?
Minun pitää lähettää enkelijoukkoja.
Aloin nähdä, että tehtäväni on rakentaa apostolinen keskus, -
jossa kaikki viisi palveluvirkaa toimivat, -
tapahtuu yliluonnollisia ihmeitä ja merkkejä ja taivas on avoinna, -
jotta enkelit voivat laskeutua maahan ja nousta taivaaseen.
Tuollaisessa vapaudessa saamme otteen paikallisesta kulttuurista, -
joka on erilainen kuin paikallisseura- kunta, vaikkei siinäkään vikaa ole.
Voimme vaikuttaa koko alueeseen.
Joillekuille enkelit ovat söpöjä lapsenkasvoisia kerubeja siipineen, -
toisille koko sana ei sano mitään.
Mitä sana enkeli sinulle merkitsee?
Jumala kutsuu heitä pyhiksi enkeleiksi ja väkeviksi enkeleiksi -
käyttäen kreikan sanaa dunamis, josta tulee sana dynamiitti.
Dunamis ei tarkoita vain dynamiittia, vaan sytytettyä dynamiittia -
ja siitä seuraavaa räjähdystä. Enkelit ovat olentoja, -
joilla on Jumalan korkeuksista lähettämää räjähtävää energiaa.
He ovat väkeviä enkeleitä ja kantavat yllään -
Jumalan valtakunnan voitelua ja Pyhän Hengen tehtävää.
He eivät ole mitään nahjusmaisia kerubeja, jotka kelluvat pilven päällä.
Jos ikinä näet enkelin, -
alat suorastaan vapista enkelistä huokuvan voiman takia.
Kutsut heitä sotureiksi. ―He ovat sitä. Ei ole mitään nynnyenkeleitä.
En tarvitse sellaisia ympärilleni! Miten sellainen voisi auttaa minua?
Jakeen Hepr. 1:14 mukaan enkelit ovat palvelevia henkiä, -
jotka on lähetetty auttamaan meitä.
Emme tarvitse nyssyenkelien apua, tarvitsemme väkeviä sotureita.
Ei Jumala anna mitään nahjusten armeijaa vaan väkevän armeijan!
Jos enkeleiden pitää raivata demonit pois tieltään, he tekevät sen.
Valtakuntamme on vahvempi kuin pimeyden valtakunta.
Meidän enkelimme ovat vahvempia... ―Sinun enkelisi ovat vahvoja.
Jokaisen enkelit ovat! ―Onko jokaisella enkeli?
Jokaisella on syntymästään asti ollut vähintään kaksi enkeliä.
Lisäksi on palvelevia enkeleitä, joilla on erityistehtävä.
Voimmeko lähettää enkeleitä itse?
Ehdottomasti. Kuuliaisuus Raamatulle auttaa niiden lähettämisessä.
Jae Ps. 103:20 on tärkeä avain tähän.
Enkelit kuulevat Jumalan Sanan äänen.
Kun julistamme Jumalan tekoja, saamme enkelien huomion.
Haluatko herättää enkelien huomion? Ala julistaa sitä, mitä Jumala sanoo.
Älä anna enkeleillesi piiskaniskuja sanomalla ensin, -
mitä Jumala sanoo ja valittamalla heti perään, ettei mikään onnistu.
Ehkä enkelit sanovat joskus: "Jumalani ei tiedä, mitä haluaa.
Hän lähettää minut suorittamaan tehtävää ja ottaa sen sitten pois."
Kysyn sinulta jotain, koska kohta on mainosten aika.
Onko täällä nyt paljon enkeleitä?
Juuri nytkö? Kaikkialla tässä huoneessa on parantavia enkeleitä.
Eli kohta on odotettavissa valtavasti paranemisia? ―Tietysti.
Pysykää siis kanavalla, jos haluatte kokea Pyhän Hengen räjähdyksen!
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Odotan kovasti tätä osiota. Näit näyn vuonna 2013. Mitä tapahtui?
Näin kuin öljynporaustorneja, joissa öljypuomi nousee ja laskee, -
mutta puomien sijaan enkelit liikkuivat ylös ja alas.
Näin kuvan useina päivinä ja kysyin Pyhältä Hengeltä, mitä se tarkoitti.
Hän sanoi, että nuo enkelit pumppaavat vettä -
vanhoista ja uusista paranemisen kaivoista.
Tulemme näkemään, että ihmeet ja paranemiset lisääntyvät -
kaikkialla maailmassa, kun enkelit pumppaavat vettä -
noista vanhoista kaivoista. Mitä tässä huoneessa nyt tapahtuu?
Nuo enkelit ovat täällä ja pumppaavat vettä paranemisen kaivoista.
Tunnen sen. ―Paranemisen ilmapiiri on ehdottomasti täällä.
He pumppaavat koko ajan. Olemme antaneet käskyjä ja kysymme, -
milloin näemme suuria ihmeitä niin kuin paranemisliikkeen aikaan.
Tulemme näkemään niitä nyt. Niitä tapahtuu tänään aivan varmasti, -
koska enkelit alkavat tehdä yhteistyötä pyhien kanssa, -
jotka ovat sanoneet Jumalalle haluavansa nähdä Hänen voimansa -
ja sairaidensa paranevan jälleen. Ja enkelit pumppaavat vettä kaivoista.
Mitä tapahtuu näkymättömässä maailmassa, -
kun joku antaa enkeleille käskyn? Kerro esimerkki siitä.
Job sanoi, että jos päätämme jotain, se onnistuu meille.
Enkelit kuulevat käskymme äänen.
Annamme tavallaan enkeleille tehtävän, -
jos päätämme tai käskemme jotain. ―Ja jos emme tee niin?
Pyhä Henki sanoi sen näin: "Laiskat sanat, toimettomat enkelit."
Ymmärrän. ―Meidän pitää panna enkelimme töihin.
Enkelit aktivoituvat parhaiten, kun rukoilemme.
Herra, uskomme profetiasi sanaan, -
että lähetät parantavat enkelisi eri puolille maailmaa.
Rukoilen sairaiden puolesta, parantumattomienkin sairauksien.
Sinä voit parantaa aivan mitä vain. Uskomme, että voit tehdä nyt -
aivan kaikkea sitä, mitä olet aiemminkin tehnyt, -
sillä Sinulle kaikki ovat yhtä tärkeitä. Tulkoot pyörätuolit tyhjiksi!
Syöpäkasvaimet pudotkoot lattialle niin kuin minun lapsuudessani.
Rukoilen, että niveltulehduksen rampauttamien ihmisten luut -
alkaisivat paukahdella ja löystyä, ja he pystyisivät jälleen liikkumaan.
Rukoilemme, että parantaisit kaikenlaisia ihmissuhdeongelmia.
Niin monen sydän on särkynyt. Heidän kotinsa on särkynyt -
ja heidän sydämensä on murtunut lasten tai avioliitto-ongelmien takia.
Päästämme vapaaksi Kuninkaamme Jeesuksen parantavan voiman.
Jeesus otti vastaan ruoskaniskut sinetöidäkseen paranemisen liiton.
Julistamme, Herra, että ihmeitä tapahtuu kaikkialla.
Niitä tapahtuu nyt tässä huoneessa.
On aika lähettää enkeliarmeijat ja parantavat enkelit maailmaan -
ja päästää ihmeet ja merkit valloilleen seurakunnan parissa -
Pyhän Hengen valvonnan alla, Jeesuksen nimessä.
Sinun on aika lakata säälimästä itseäsi.
Sinun on aika lakata katsomasta taaksesi ja alkaa katsoa eteenpäin -
maailmanhistorian suurimpaan Jumalan Hengen liikehdintään!
Monet ohjelman katsojat ovat kokeneet ihmeitä ja paranemisia.
Olen kärsinyt 34 vuotta selkävamman seurauksista.
Katsoin ohjelmaa paranemisesta, ja selkäni parani heti. Kiitos, Jeesus!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Vieraani on selvittänyt Hiramin koodin salaisuuden.
Se on avain Jumalan äärimmäiseen mielisuosioon.
Onko kukaan kiinnostunut siitä?
Suomennos: Anni Lähteenmäki